ZEPO ZAPO

Familia osoari zuzendutako ikuskizuna.

Borrokalarien sentimenduen eta emozioen inguruko ikuspegi intimoa. Elkarren aurka borrokatu behar dira, baina, pixkanaka, beraien arteko antzekotasunak desberdintasunak baino handiagoak direla ikusiko dute.

Proposamen honetan azpimarragarria da eszenan jartzearen xumetasuna, baina, hala ere, ikusle txikiek, batzuetan gertu ditugun eta beste batzuetan urrun ikusten ditugun, gerra txiki horiei buruzko galderak egin ditzaten adinako sakontasuna du.

Ikuskizun hunkigarria eta zirraragarria finkatzen duen antzezpen lan bikaina.

MARKELIÑE

Markeliñen ikuskizunak oso gurea eta pertsonala den estiloarekin sortzen ditugu. Ikusle heldu zein umeen aurrean harridura eragiten duten sortze-lan originalak eta irudimenez josiak proposatzen dituen talde bat bezala definitzen gaituen egiteko modua.

Gure lanaren funtsa antzerki-lanen ikuslea “oso gustu oneko mokofina” dela kontuan hartzean datza, antzerkira beste hedabide batzuek, zineak eta telebistak kasu, eskain ezin diezaiokeenaren bila datorren ikuslea.

CUADRO ARTíSTICO

Título/ Izenburua: ZEPO ZAPO

Guión y Dramaturgia: Iñaki Eguiluz.

Fomato público/ Publiko mota: Sala para público infantil-familiar.

Dirección/ Zuzendaritza: Markeliñe

Interpretación/ Interpretazioa: Itziar Fragua. Nerea Martínez

Escenografía/ Eszenografia: Concepto Markeliñe

Iluminación/ Argiztapena: Paco Trujillo

Vestuario/ Jantzitegia: Marieta soul.

Atrezzo: Ruiz Carpinteros, Javi Fernández

Música/ Musika: Jim Pinchen

Fotografía/ Argazkiak: Jesús Mari García.

Dossier y diseño/ Diseinua:

Producción/ Ekoizpena: Markeliñe.

Promoción y distribución/ Promozioa: Teresa Sala.

Coordinación/ Koordinazioa: Joserra Martínez

SINOPSIA

Guztia edo aukeratu parrafo bat

**(Istorio bat gerrako lekuren batean)**

*Zepo neska landa gunean bizi da bere amarekin. Baina egun batean hegazkinen hots arraroek hurbileko gerra adierazten die. Mambru, urduri eta haserre, irteteko prestatu eta bonben azpitik arineketan hasten da, beste soldadu bat balitz bezala, eta amak, bitartean, urruntzen ikusten du, gerraren erdiko lekuren batera.*

*Zepo frontean dago, toki arriskutsu batean, trenbidearen erdian zai egoten den bezala. Halako batean, bera bezalako beste bat agertzen da, bera bezalakoa baina desberdina. Beste uniforme bat, beste portaera batzuk, baina bestearekiko beldur, ausardia eta aurreiritzi berak. Bi soldadu etsai aurrez-aurre. Eta gerra hasten da…*

*Beharbada gerra arraroa izango da. Beharbada pertsonaiek ez dute zertan tirorik egin behar. Pertsonaiek jakingo dute hitzek, begiradek eta keinuek armek baino gehiago zauri dezaketela. Dena den, biek konpartitzen duten unibertso berezi horretan beraien gatazkek, irudimenezko bidaiek, hurbilketek eta urrunketek aurrera egiten duten bitartean, zerbait bitxia gertatzen da. Bakoitzak ezin aitortuzko sentsazio gisa gordetzen duen sekretua dauka: Bestearekin ondo egoten dala. Adiskidetasuna piztu da.*

*Eta gerrak aurrera jarraitzen badu ere, euren modura gainditu beharko dute. Beharbada ausartak izanda euren izaera ez altzeko, ezarritako aurreiritzien gainetik beraien sentimenduak nagusitu daitezen. Azkenean, zerutik eroritako bonba asko haietako batek erakutsiko die hori egiteko gai direla. Eta euren modura egingo dute, ama batek alaba bat berriro besarka dezan.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Gerra arraroa da, unibertso bitxi konpartitu horretan gatazkek, gudek, gorabeherek aurrera egin ahala, zerbait bitxia gertatzen da soldadu etsaien artean. Bakoitzak aitortu ezin duen sentsazio gisa gordetako sekretua da: “Zergatik gara etsaiak, elkarrekin gustura gaudela ematen du eta?” galdetzen diote euren buruari, esan gabe.